Id-Deċiżjoni tal-Kummissjoni
ta’ l-24 ta’ Lulju 1995
li temenda d-Deċiżjoni 95/173/KE li tistabbilixxi l-kondizzjonijiet speċifiċi dwar l-importazzjonijiet ta’ prodotti tas-sajd u ta’ l-akwakultura mill-Perù
(Test b’relevanza għall-FEE)
(95/311/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 (1), li tistabbilixxi l-kondizzjonijiet tas-saħħa għall-prodotti u tat-tqegħid fuq is-suq tal-prodotti tas-sajd, kif emendata l-aħħar bl-Att ta’ Adeżjoni ta’ l-Awstrija, il-Finlandja u l-Isvezja, u b’mod partikolari l- l-Artikolu 11(5) tiegħu,
Billi l-lista ta’ stabiblimenti u bastimenti fabbriki approvati mill-Perù għall-importazzjoni ta’ prodotti tas-sajd u ta’ l-akwakultura ġewwa l-Komunità ġiet stabbilita permezz tad- Deċiżjoni tal-Kummissjoni 95/173/KE (2); billi din il-lista tista’ tiġi emendata wara l-komunika ta’ lista ġdida mill-awtorità kompetenti fil-Perù;
Billi l-awtorità kompetenti fil-Perù kkomunikat lista ġdida li żżid 10 stabilimenti u bastiment fabbrika wieħed;
Billi huwa meħtieġ li tiġi emendata l-lista ta’ stabilimenti approvati u bastimenti fabbriki kif imiss;
billi l-miżuri stabbiliti f’din id-Deċiżjoni saru skond il-proċedura stabbilita fid-Deċiżjoni tal-Kummissjoni 90/13/KEE (3),
ADOTTAT DIN ID-DEĊIŻJONI:
Artikolu 1
L-Anness B tad-Deciżjoni 94/269/KE hija mibdula bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-24 ta’ Lulju 1995.